جزء من المعاناة في التجارة الالكترونية في المغرب .... دفاعا عن عمال التوصيل " الليفرور "

شركات التوصيل نعمة من الله بها علينا تسهل حياتنا وتقضي بعض مصالحنا ... هاذ الشركات تتفاوت جودة خدماتها من شركة لأخرى ... وبتطور الإنسان والمنافسة تتطور خدمات الشركات لتحوز رضا الزبناء ... السكرين ديال واحد السيد من مدينة صغيرة بين مراكش واكادير ... ويبعد عن هذه المدينة الصغيرة ب 25 كلم ... أرسلنا له الطلبية مع شركة التوصيل ... وصلت ، اتصل به الموزع ، قال ليه خليها عندك وحدد معه موعدا ... لما جاء الموعد اتصل به الموزع لم يرد ، بعد اتصالات منا ومجهود جاوبنا وقال لينا ببساطة " رجعوها انا مامساليش وتعطلات عليا " ... اتصلت بشركة التوصيل ارسلت لي الادلة انه هو من اخر الطلبية ... فاش واجهتو بها قال لي حقا المرة الماضية تطعلات عليا ونتوما عندكم مشكل مع المدن الصغيرة ... قلت ليه 48 ساعة تصل !!! واش نرسلوها فطائرة خاصة ؟؟؟ السيد في مدينة صغيرة ... وفوق ذلك بعيد على المدينة الصغيرة ب 25 كلم ... ومع ذلك يلوم الليفرور ...

هاذ الليفرور لي كايشد 10 دراهم او 15 درهم ... الى عندو 4 بحالك واحد خارج على المدينة شمالا ب 25 كلم والاخر 25 كلم جنوبا والآخر 25 كلم غربا والآخر 25 كلم شرقا ... كيفاش غادي يدير ليكم ؟؟؟ غادي يضرب 200 كلم باش تعطيوه 60 درهم ؟؟؟؟ واش ماشي العبودية هاذي ؟ واش ماشي الظلم هذا ؟؟؟ شركات التوصيل الكبرى مثل الستيام لا تصل الى هذه المدن الصغيرة ... تخيل معايا جميع شركات التوصيل يتفقوا على المدن لي فيها مثل هذا الزبون شكون الخاسر ؟ شكون لي غادي يضيع ؟؟؟ شركة التوصيل دارت فرصة عمل في مدينتك المفروض تدعم ذاك الشاب وتعاون معاه تعتبره أخاك ماشي عدوك ... راه الأنانية هي لي صلاتنا هنا ...

المشاكل تقع ... لكن الكريم فاش كاتلقا حل للمشكل يغض الطرف ويعلم ان الحياة هكذا هي ... لكن اللئيم ناقص المروءة على العكس يزيد الهوة ويطغى ويتكبر ..

لي خلاني نكتب هاذ المنشور هو تعليقه ... ولينا حنا لي غالطين وحنا لي خايبين وحنا لي ما كانعرفو نتعاملو ... تخيل معايا رزقك مقاتل عليه وخدامه عليه أمة ديال الناس باش بكون فأفضل حلة ... ويجي واحد ويخسر عليك بكل أنانية " ما بغيتوش رجعو " واش ما غادي يبقا فيك الحال ؟؟؟ على قبب هاذ المواقف درنا الدفع قبل الارسال ... فاش كاتشري من علي إكسبريس او موقع عالمي وكاتدفع رزقك عاد يصيفطو ليك ... ما كاتقولش ليهم بعيد وما مساليش ومشغول وخرجوا لي ظروف وبدلت الرأي ديالي ...البيع والشراء معانا حنا الأفارقة صعيب ... الغرب قليل فيه هاذشي ... الإنسان لي راجل ومسؤول ما غاديش توحل معاه لانه ولد الوقت وعندو ضمير ... كايعرف انك كما تدين تدان .